Document ID: 32015D0435

EUROOPAN PARLAMENTIN JA NEUVOSTON PÄÄTÖS (EU) 2015/435,
annettu 17 päivänä joulukuuta 2014,
ennakoimattomiin menoihin varatun liikkumavaran käyttöönotosta
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan unionin toiminnasta tehdyn sopimuksen,
ottaa huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 14 kohdan,
ottavat huomioon Euroopan komission ehdotuksen,
sekä katsovat seuraavaa:
(1)
Neuvoston asetuksen (EU, Euratom) N:o 1311/2013 (2) 13 artiklassa asetetaan ennakoimattomiin menoihin varattu liikkumavara, jonka suuruus on korkeintaan 0,03 prosenttia unionin bruttokansantulosta.
(2)
Komissio on laskenut kyseisen asetuksen 6 artiklan mukaisesti ennakoimattomiin menoihin varatun liikkumavaran ehdottoman määrän vuodeksi 2014 (3).
(3)
Nyt kun oli tutkittu kaikki muut taloudelliset mahdollisuudet reagoida ennalta arvaamattomiin olosuhteisiin, jotka ovat ilmaantuneet sen jälkeen, kun monivuotisen rahoituskehyksen maksumäärärahojen enimmäismäärä vuodelle 2014 vahvistettiin ensimmäisen kerran helmikuussa 2013, näyttäisi olevan tarpeen ottaa käyttöön ennakoimattomiin menoihin varattu liikkumavara täydentämään Euroopan unionin yleisessä talousarviossa varainhoitovuodeksi 2014 vahvistettuja maksumäärärahoja ylittämällä maksumäärärahojen enimmäismäärä.
(4)
Ennakoimattomiin menoihin varatusta liikkumavarasta olisi otettava käyttöön 350 miljoonaa euroa maksumäärärahoina siihen asti, kun muita erityisrahoitusvälineitä koskevista maksuista päästään yhteisymmärrykseen.
(5)
Koska tilanne on tänä vuonna ollut hyvin erityislaatuinen, asetuksen (EU, Euratom) N:o 1311/2013 13 artiklan 1 kohdassa asetettu viimeisen keinon ehto täyttyy.
(6)
Asetuksen (EU, Euratom) N:o 1311/2013 13 artiklan 3 kohdan noudattamisen varmistamiseksi komission olisi esitettävä ehdotus, jossa asianomainen määrä korvataan alentamalla monivuotisen rahoituskehyksen maksumäärärahojen enimmäismääriä yhtenä tai useampana tulevana varainhoitovuonna, ottaen asianmukaisesti huomioon muita erityisrahoitusvälineitä koskevista maksuista saavutettu yhteisymmärrys ja rajoittamatta komission institutionaalisia oikeuksia,
OVAT HYVÄKSYNEET TÄMÄN PÄÄTÖKSEN:
1 artikla
Euroopan unionin yleisessä talousarviossa varainhoitovuodeksi 2014 hyödynnetään ennakoimattomiin menoihin varattua liikkumavaraa ja otetaan käyttöön 3 168 233 715 euroa maksumäärärahoina ylittämällä monivuotisessa rahoituskehyksessä maksumäärärahoille vahvistettu enimmäismäärä.
2 artikla
Yhteensä 2 818 233 715 euron määrä korvataan maksumäärärahojen enimmäismääriin nähden jäävillä liikkumavaroilla kolmessa erässä seuraavina vuosina:
a)
2018: 939 411 200 euroa
b)
2019: 939 411 200 euroa
c)
2020: 939 411 315 euroa
Komissiota pyydetään esittämään pikaisesti jäljellä olevaa 350:tä miljoonaa euroa koskeva ehdotus.
3 artikla
Tämä päätös julkaistaan Euroopan unionin virallisessa lehdessä.
Tehty Strasbourgissa 17 päivänä joulukuuta 2014.

Labels: 2
15